CELEX: 32011R1094
Language: lv
Date: 2011-10-28 00:00:00
Title: Komisijas Īstenošanas regula (ES) Nr. 1094/2011 ( 2011. gada 28. oktobris ), ar ko 2011./2012. gadam nosaka piemērojamos koeficientus labībai, ko eksportē kā skotu viskiju

29.10.2011   
            
            
               LV
            
            
               Eiropas Savienības Oficiālais Vēstnesis
            
            
               L 283/30
            
         KOMISIJAS ĪSTENOŠANAS REGULA (ES) Nr. 1094/2011
   (2011. gada 28. oktobris),
   ar ko 2011./2012. gadam nosaka piemērojamos koeficientus labībai, ko eksportē kā skotu viskiju
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2006. gada 10. novembra Regulu (EK) Nr. 1670/2006, ar ko nosaka dažus sīki izstrādātus noteikumus par to, kā piemērot Padomes Regulu (EK) Nr. 1784/2003 attiecībā uz koriģēto kompensāciju noteikšanu un piešķiršanu par labību, ko eksportē dažu alkoholisko dzērienu veidā (2), un jo īpaši tās 5. pantu,
   tā kā:
   
               (1)
            
            
               Ar Regulas (EK) Nr. 1670/2006 4. panta 1. punktu paredzēts, ka kompensāciju piemēro labības daudzumiem, kas ir pakļauti kontrolei un destilēti un kam piemēro koeficientu, kuru reizi gadā nosaka katrai attiecīgajai dalībvalstij. Šis koeficients izsaka attiecību starp kopējo eksportēto daudzumu un attiecīgā alkoholiskā dzēriena kopējo pārdoto daudzumu, ņemot vērā konstatētās minēto daudzumu izmaiņas vairāku gadu garumā, kas atbilst šā alkoholiskā dzēriena vidējam nogatavināšanas laikam.
            
         
               (2)
            
            
               Pamatojoties uz Apvienotās Karalistes iesniegto informāciju, kas attiecas uz laikposmu no 2010. gada 1. janvāra līdz 31. decembrim, 2010. gadā vidējais nogatavināšanas laiks skotu viskijam bija astoņi gadi.
            
         
               (3)
            
            
               Komisijas 2010. gada 1. decembra Regulai (EK) Nr. 1113/2010, ar ko 2010./2011. gadam nosaka piemērojamos koeficientus labībai, ko eksportē kā skotu viskiju (3), vairs nav ietekmes, jo tā attiecas uz koeficientiem, kas piemērojami 2010./2011. gadam. Tāpēc ir jānosaka koeficienti laikposmam no 2011. gada 1. oktobra līdz 2012. gada 30. septembrim.
            
         
               (4)
            
            
               Eiropas Ekonomikas zonas līguma 3. protokola 10. pants nepieļauj kompensāciju piešķiršanu par eksportu uz Lihtenšteinu, Islandi un Norvēģiju. Turklāt Savienība ir noslēgusi nolīgumus ar atsevišķām trešām valstīm, kuros paredzēta eksporta kompensāciju atcelšana. Tāpēc Regulas (EK) Nr. 1670/2006 7. panta 2. punkta piemērošanas nolūkā tas jāņem vērā, aprēķinot koeficientu 2011./2012. gadam,
            
         IR PIEŅĒMUSI ŠO REGULU.
   1. pants
   Regulas (EK) Nr. 1670/2006 4. pantā paredzētie koeficienti, ko laikposmā no 2011. gada 1. oktobra līdz 2012. gada 30. septembrim piemēro labībai, kuru Apvienotajā Karalistē izmanto skotu viskija ražošanai, ir noteikti šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2011. gada 1. oktobra līdz 2012. gada 30. septembrim.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 28. oktobrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.
   
      (2)  OV L 312, 11.11.2006., 33. lpp.
   
      (3)  OV L 316, 2.12.2010., 2. lpp.
   
      PIELIKUMS
      
         Koeficienti, ko piemēro Apvienotajā Karalistē
      
      
                  Piemērošanas periods
               
               
                  Piemērojamais koeficients
               
            
                  iesalā pārstrādātiem miežiem, ko izmanto iesala viskija ražošanā
               
               
                  labībai, ko izmanto graudu viskija ražošanā
               
            
                  No 2011. gada 1. oktobra līdz 2012. gada 30. septembrim
               
               
                  0,296
               
               
                  0,229